
	                                                               Parlamentul României

                                                  Camera Deputaţilor


	               COMISIA JURIDICĂ,

     DE DISCIPLINĂ ŞI IMUNITĂŢI
                Nr. 31/1022/18.11.2010

	                              COMISIA PENTRU BUGET,       
                                      FINANŢE ŞI BĂNCI
      Nr. 22/586/18.11.2010
                                       Bucureşti, 19.04.2011
                                         PL.x 663/2010


                                                                                                                   RAPORT COMUN
asupra proiectului de Lege pentru modificarea alin.(1) al art.11 al Cap. II, Titlul VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente
          În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică de disciplină şi imunităţi şi Comisia pentru buget, finanţe şi bănci au fost sesizate spre dezbatere în fond cu proiectul de Lege pentru modificarea alin.(1) al art.11 al Cap. II, Titlul VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, trimis cu adresa nr. PL.x 663 din 17 noiembrie 2010 şi înregistrat sub nr. 31/1022 din 18 noiembrie 2010, respectiv 22/586 din 18 noiembrie 2010.
         Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

        Consiliul Legislativ a avizat favorabil proiectul de lege, conform avizului nr. 669 din 31 mai 2010.
        Comisia pentru politică economică, reformă şi privatizare a avizat favorabil proiectul de lege, prin avizul cu nr. 21/325 din 7 decembrie 2010.
          Proiectul de lege are ca obiect de reglementare modificarea termenului prevăzut la teza a doua a alin. (l) al art. 11 al Capitolului II din Titlul VII al Legii nr.247/2005 privind reforma în domeniile proprietăţii şi justiţiei, precum şi unele măsuri adiacente, cu modificările şi completările ulterioare, în scopul finalizării procedurilor de admitere la tranzacţionare în sisteme de tranzacţionare administrate de Bursa de Valori Bucureşti - S.A. a acţiunilor societăţilor/companiilor naţionale la care Fondul Proprietatea S.A. deţine pachete de acţiuni, proceduri demarate deja de către Ministerul Transporturilor şi Infrastructurii, precum şi a măsurilor pentru pregătirea şi derularea ofertelor publice secundare de vânzare de acţiuni.

        În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei juridice de disciplină şi imunităţi şi membrii Comisiei pentru buget finanţe şi bănci au examinat proiectul de lege, în şedinţe separate, în data de 12 aprilie 2011, respectiv 2 februarie 2011. 
         La lucrări au participat în calitate de invitaţi, din partea Ministerului Transporturilor şi Infrastructurii, domnul Eusebiu Manea Pistru Popa - secretar de stat şi doamna Carmen Pop - şef serviciu .
         Din numărul total de 22 membri ai Comisiei juridice, de disciplină şi imunităţi au participat la dezbateri 14 deputaţi, iar din numărul total de 39 membri ai Comisiei pentru buget finanţe şi bănci au participat la dezbateri 36 deputaţi.

         În urma dezbaterilor şi a opiniilor exprimate, membrii celor două Comisii au hotărât, cu majoritate de voturi, să propună plenului Camerei Deputaţilor adoptarea proiectului de lege, cu amendamentele admise redate în anexă.
         În raport cu obiectul şi conţinutul său, proiectul de lege face parte din categoria legilor ordinare.
                 PREŞEDINTE,


                                                                                      PREŞEDINTE,
                  Daniel BUDA                                                                                           Viorel ŞTEFAN
                 SECRETAR,

                                                                                                                      SECRETAR
             Gabriel ANDRONACHE
                                                                           Iuliu NOSA
Consilier, Ciprian Bucur, Consilier, Mariana Bărdiţă,, expert Vasilica Popa.
Anexa
                                                                           Amendamente admise

	Nr. crt.
	               Text în vigoare
	 Text Senat
	     Amendamente propuse

 (Autorul amendamentului)
	Motivare

	1.
	   ​​​​​​​​​

          –––––––––––––––––––––––
	         Lege pentru modificarea alin. (l) al art. 11 al Cap. II, Titlul VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente

	      Lege pentru modificarea alin. (l) al art. 11 al Capitolului II din Titlul VII al Legii nr.247/2005 privind reforma în domeniile proprietăţii şi justiţiei, precum şi unele măsuri adiacente
  Autor: Comisia juridică, de disciplină şi imunităţi şi Comisia pentru buget, finanţe şi bănci
	Pt. respectarea normelor de tehnică legislativă.

	2.
	    ––––––––––––––––––
Art. 11   (1) Entităţile menţionate la art. 9 alin. (1) au obligaţia ca până la data de 30 septembrie 2007 să iniţieze procedurile legale necesare pentru derularea de oferte publice iniţiale sau secundare de vânzare pentru pachete de acţiuni de minim de 5% emise de societăţile comerciale, societăţile naţionale şi companiile naţionale prevăzute în anexă, în vederea admiterii acţiunilor acestora la tranzacţionare în sisteme de tranzacţionare administrate de S.C. Bursa de Valori Bucureşti - S.A. Procedurile de admitere la tranzacţionare vor fi finalizate cel târziu la 31 decembrie 2008.
	 Articol unic - Alineatul (1) al articolului 11 al Capitolului II, Titlul VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, publicată în Monitorul Oficial al României, Partea I, nr.653 din 22 iulie 2005, cu modificările şi completările ulterioare, va avea următorul cuprins:

Art. 11 (1) Entităţile menţionate la art.9 alin.(l) au obligaţia ca până la data de 30 septembrie 2007 să iniţieze proceduri legale necesare pentru derularea de oferte publice iniţiale sau secundare de vânzare pentru pachete de acţiuni de minim de 5% emise de societăţile comerciale, societăţile naţionale şi companiile naţionale prevăzute în anexă, în vederea admiterii acţiunilor acestora la tranzacţionarea în sisteme de tranzacţionare de S.C. Bursa de Valori Bucureşti - S.A. Procedurile de admitere la tranzacţionare vor fi finalizate cel târziu la 31 decembrie 2012."
	Articol unic - Alineatul (1) al articolului 11 al Capitolului II, Titlul VII din Legea nr.247/2005 privind reforma în domeniile proprietăţii şi justiţiei, precum şi unele măsuri adiacente, publicată în Monitorul Oficial al României, Partea I, nr.653 din 22 iulie 2005, cu modificările şi completările ulterioare, se modifică şi va avea următorul cuprins:

„ Art. 11. - (1) Entităţile menţionate la art.9 alin.(l) au obligaţia ca până la data de 30 septembrie 2007 să iniţieze proceduri legale necesare pentru derularea de oferte publice iniţiale sau secundare de vânzare pentru pachete de acţiuni de minim de 5% emise de societăţile comerciale, societăţile naţionale şi companiile naţionale prevăzute în anexă, în vederea admiterii acţiunilor acestora la tranzacţionarea în sisteme de tranzacţionare de S.C. Bursa de Valori Bucureşti - S.A. Procedurile de admitere la tranzacţionare vor fi finalizate cel târziu la 31 decembrie 2014."
 Autor: Comisia juridică, de disciplină şi imunităţi şi Comisia pentru buget, finanţe şi bănci.
	Având în vedere că termenul prevăzut la teza a doua a art.11 alin.(l) al Capitolului II din Titlul VII al Legii nr.247/2005, cu modificările şi completările ulterioare, a expirat la 31 decembrie 2008 şi ţinând cont de faptul că, potrivit art.68 alin.(3) din Legea nr.24/2000, republicată, dispoziţia de prelungire a termenului de aplicare a actului normativ temporar trebuie să intervină înainte de expirarea termenului, precizăm că acest termen nu mai poate fi prorogat; prin urmare, singura soluţie legislativă care poate interveni în cauză este modificarea actului normativ de bază, respectiv Legea nr.247/2005, cu modificările şi completările ulterioare.

